-боб. Давлат божлари ва йиғимларни ўтказиш тартиби

|
-боб. Давлат божлари ва йиғимларни ўтказиш тартиби
|
bet | 30/37 | Sana | 17.05.2024 | Hajmi | 2,41 Mb. | | #240838 |
Bog'liq dsfgndnbnbkfsbkl4-боб. Давлат божлари ва йиғимларни ўтказиш тартиби
17. Давлат рўйхатидан ўтказиш, қайта рўйхатдан ўтказиш учун давлат божи тўланади.
Олдинги таҳрирга қаранг.
18. Давлат рўйхатидан ўтказиш, қайта рўйхатдан ўтказиш учун тўланган давлат божининг барча суммаси Ўзбекистон Республикаси Адлия вазирлигининг Давлат хизматларини ривожлантириш жамғармаси шахсий ҳисоб рақамига ўтказилади.
(18-банд Ўзбекистон Республикаси Вазирлар Маҳкамасининг 2022 йил 28 сентябрдаги 541-сонли қарори таҳририда — Қонунчилик маълумотлари миллий базаси, 29.09.2022 й., 09/22/541/0859-сон)
Олдинги таҳрирга қаранг.
(19-банд Ўзбекистон Республикаси Вазирлар Маҳкамасининг 2020 йил 2 декабрдаги 763-сонли қарорига асосан 2021 йил 4 мартдан ўз кучини йўқотади — Қонун ҳужжатлари маълумотлари миллий базаси, 03.12.2020 й., 09/20/763/1585-сон)
20. Ариза берувчи томонидан ушбу Регламентнинг 17, 19-бандларида назарда тутилган давлат божлари, йиғимлар электрон тўлов тизимлари воситасида тўланганда, ариза берувчидан тўланган давлат божи ва йиғим суммасининг бир фоизи миқдорида воситачилик ҳақи ушлаб қолинади.
Тўланган воситачилик ҳақлари суммаси хизмат кўрсатувчи банк, Ягона умумреспублика процессинг маркази, электрон тўлов тизими, давлат хизматлари кўрсатилганлиги учун тўланган давлат божлари ва йиғимлар суммаси ҳисобини юритувчи Ягона биллинг тизими оператори-ташкилот ўртасида мутаносиб равишда тақсимланади.
5-боб. Тизимнинг ахборот хавфсизлигига қўйиладиган умумий талаблар
21. Тизим фойдаланувчиларининг Тизимдан фойдаланишлари «Электрон ҳукумат» тизими фойдаланувчиларини идентификациялаш Ягона ахборот тизимидан фойдаланган ҳолда, шунингдек амалдаги электрон рақамли имзо сертификатларидан фойдаланган ҳолда амалга оширилади.
Тизим ундан фойдаланувчиларнинг ва таъминот гуруҳининг Тизимга кирган ва фойдалангандаги барча ҳаракатлари баёнини юритади.
22. Тизим фойдаланувчилари электрон ҳужжатлар ва (ёки) маълумотларни зарур даражада тузиш, сақлаш, қайта шакллантириш, ҳимоясини таъминлаш, қайта ишлаш, жўнатиш ва олишни таъминлаши, шу жумладан:
электрон ҳужжатлар ва (ёки) маълумотлар махфийлигига, тўлиқлигига ва муаллифликка доир талабларга, шунингдек электрон рақамли имзо тўғрисидаги қонун ҳужжатларига риоя этиши керак;
электрон ҳужжатлар ва (ёки) маълумотлар қайта ишланаётган пайтда қабул қилиб олувчи томонида туриб, қонун ҳужжатларида назарда тутилган талабларга мувофиқ электрон рақамли имзо ҳаққонийлиги эҳтимолини текшириши, шунингдек электрон рақамли имзо сертификати амал қилишини текшириши керак.
23. Электрон ҳужжатлар ва (ёки) маълумотларни ҳимоя қилиш учун Тизим фойдаланувчилари томонидан ишлатилаётган ахборот-коммуникация технологиялари қонун ҳужжатларида белгиланган тартибда сертификатлаштирилган бўлиши ҳамда эксплуатация ҳужжатларига қатъий мувофиқ равишда фойдаланилиши керак.
24. Тизим фойдаланувчисининг ахборот хавфсизлиги рўйхатдан ўтказувчи органлар ва ваколатли ташкилотлар дастурий-аппарат таъминоти чоралари билан амалга оширилади ҳамда қуйидагиларни ўз ичига олади:
электрон ҳужжатлар ва (ёки) маълумотларнинг тарқалиб кетиши, ўғирланиши, йўқолиши, бузиб талқин этилиши, тўсиб қўйилиши, қалбакилаштирилиши ва электрон ҳужжатлар ва (ёки) маълумотлардан бошқача тарзда рухсатсиз эркин фойдаланилиши ҳамда улардан нусхалар кўчиришнинг олдини олиш;
Тизим фойдаланувчиларининг Тизимдаги маълумотлардан, дастурий ресурслардан Тизим фойдаланувчиларининг лавозим йўриқномаларидан келиб чиқиб, чекланган тарзда фойдаланиш;
Тизимдан фойдаланилганда антивирус ҳимоясини таъминлаш.
Ахборот хавфсизлиги қонун ҳужжатлари ва ушбу Регламент талабларини инобатга олган ҳолда, Тизим фойдаланувчисининг ички қоидаларига мувофиқ бошқа эркин фойдаланишдаги воситалар билан ҳам таъминланиши мумкин.
25. Рўйхатдан ўтказувчи органлар ва ваколатли ташкилотлар қонун ҳужжатлари ҳамда ушбу Регламент талабларини инобатга олган ҳолда, ушбу қоидалар бузилишининг олдини олиш ва бузилганлиги учун жавобгарликни назарда тутувчи Ахборот хавфсизлиги ҳамда Тизимдан фойдаланиш қоидаларини ишлаб чиқадилар ва тасдиқлайдилар.
26. Тизим фойдаланувчилари қонун ҳужжатларида белгиланган ҳолатларда ва тартибда ахборотнинг криптографик ҳимоясини амалга оширадилар.
27. Тизим фойдаланувчиларининг Тизимда электрон ҳужжатлар ва (ёки) маълумотлар алмашинишига доир ҳамкорлиги телекоммуникация хизматлари воситасида ёхуд қонун ҳужжатларига зид бўлмаган бошқа усуллар билан амалга оширилади.
28. Тизим фойдаланувчилари электрон ҳужжатлар ва (ёки) маълумотлар алмашилганда қонун ҳужжатлари талабларига мувофиқ келувчи электрон рақамли имзо сертификатларидан фойдаланадилар.
29. Электрон ҳужжат ва (ёки) маълумот агар улар бевосита электрон ҳужжат ва (ёки) маълумот жўнатувчиси томонидан юборилган бўлса, улар юборилган деб ҳисобланади.
Электрон ҳужжат ва (ёки) маълумот унинг тегишли Тизим фойдаланувчисига келиб тушган пайтидан бошлаб қабул қилиб олинган деб ҳисобланади.
30. Ахборот алмашишни унификациялаш ва стандартлаштириш мақсадида Тизим фойдаланувчиларининг ахборот-коммуникация технологиялари Тизим фойдаланувчилари томонидан қабул қилиб олинган электрон ҳужжат ва (ёки) маълумотларни англаш ва қайта ишлаш имконини таъминлаш мақсадларида, ҳар бир Тизим фойдаланувчиси томонидан алоҳида фойдаланиладиган, белгиланган маълумотлар форматларини ҳамда электрон ҳужжат ва (ёки) маълумотлар форматини конвертация қилиш имконини бериши керак.
31. Электрон ҳужжат ва (ёки) маълумотлар Тизимда «Электрон ҳукумат» тизими доирасида идоралараро ҳамкорлик ва маълумотлар алмашинувига доир давлат стандартлари билан белгиланадиган ёки Тизим томонидан фойдаланишга йўл қўйилган, барча Тизим фойдаланувчилари учун умумий ягона стандарт форматга эга бўлиши керак.
32. Тизим фойдаланувчилари ҳаракатларини амалга ошириш учун Тизим томонидан фойдаланиладиган маълумотлар форматига конвертация қилинадиган ахборотни ўз ичига олган электрон ҳужжат ва (ёки) маълумотлар билан алмашинадилар.
33. Мазкур электрон ҳужжатлар форматларида мазкур ахборотни Тизим фойдаланувчилари ахборот-коммуникация технологиялари ўқий олиш имконини таъминловчи, давлат рўйхатидан ўтказиш ва ҳисобга қўйишга доир ҳаракатларни амалга ошириш учун зарур бўлган минимал ахборот мавжуд бўлади.
|
| |